เอกชัย โพสต์ถูกชาย 4 คน ทำร้ายหน้าศาลอาญา รัชดาฯ
วันนี้ (13 พ.ค.2562) ผู้สื่อข่าวรายงานว่า เอกชัย หงส์กังวาน นักกิจกรรมทางการเมือง โพสต์เฟซบุ๊กเป็นภาพใบหน้าที่มีบาดแผล พร้อมข้อความระบุว่า เมื่อเวลา 08.40 น. ถูกชาย 4 คนทำร้ายร่างกาย บริเวณด้านหน้าศาลอาญา ถ.รัชดาฯ กรุงเทพฯ ล่าสุดเข้ารับการรักษาที่โรงพยาบาล และแพทย์ให้รอดูอาการ 1 คืนขณะที่นายอนุรักษ์ เจนตวนิชย์ หรือฟอร์ด เส้นทางสีแดง โพสต์ข้อความผ่านเฟซบุ๊กขอความช่วยเหลือค่ารักษาพยาบาลนายเอกชัย โดยระบุว่า มีผู้ก่อเหตุ 4 คน โดยคนแรกท่าทางมีพิรุธ ตามนายเอกชัยขึ้นรถเมล์ เมื่อรถเมล์มาถึงหน้าศาลอาญา ถ.รัชดาฯ ขณะเอกชัยกำลังลงรถ ผู้ก่อเหตุได้ตามมาด้านหลังและถีบเอกชัยลงจากรถ ส่วนผู้เหตุอีก 3 คนใส่หมวกหมวกนิรภัยยืนรอด้านล่างและวิ่งเข้ามาทำร้ายขณะนี้นายเอกชัยรักษาตัวอยู่ที่โรงพยาบาลและต้องใส่เฝือกแขน ไม่สามารถเบิกค่ารักษาพยาบาลได้ เนื่องจากไม่มีประกันสังคม จึงขอสนับสนุนเงินช่วยเหลือค่ารักษาพยาบาล
เอกชัย หงส์กังวาน นักกิจกรรมทางการเมือง โพสต์เฟซบุ๊ก ถูกชาย 4 คน ทำร้ายด้านหน้าศาลอาญา ถ.รัชดาฯ ขณะนี้แพทย์ให้รอดูอาการ 1 คืน
เอกชัย,หงส์กังวาน,ทำร้าย,ข่าวไทยพีบีเอส,ThaiPBS,ThaiPBSnews,ไทยพีบีเอส